Diari Oficial de la Generalitat Valenciana


Sumari del DOGV 4798, del 15-07-2004 (2004/7235)

RESOLUCIÓ d'1 de juliol de 2004, del director general de Personal Docent de la Conselleria de Cultura, Educació i Esport, per la qual es modifica la llista d'aspirants seleccionats en les proves selectives per al cos de professors d'Ensenyament Secundari convocades per Orde de 10 d'abril de 2000 i la Resolució de 19 de setembre de 2000, per la qual es nomena els dits aspirants funcionaris en pràctiques, en el sentit d'incloure María Dolores Dauden Vicente com a aspirant seleccionada en virtut del compliment de sentència del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4798

Data del DOGV
:   15-07-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/7235


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ d'1 de juliol de 2004, del director general de Personal Docent de la Conselleria de Cultura, Educació i Esport, per la qual es modifica la llista d'aspirants seleccionats en les proves selectives per al cos de professors d'Ensenyament Secundari convocades per Orde de 10 d'abril de 2000 i la Resolució de 19 de setembre de 2000, per la qual es nomena els dits aspirants funcionaris en pràctiques, en el sentit d'incloure María Dolores Dauden Vicente com a aspirant seleccionada en virtut del compliment de sentència del Tribunal Superior de Justícia de la Comunitat Valenciana. [2004/M7235]
  
Per Orde de 10 d'abril de 2000, de la Conselleria de Cultura, Educació i Ciència, es van convocar procediments selectius per a l'ingrés en el cos de professors d'Ensenyament Secundari i professors tècnics de Formació Professional i, publicada la llista d'aspirants que van superar el concurs oposició, María Dolores Dauden Vicente va interposar recurs contenciós administratiu número 713/2001.
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha dictat Sentència número 555/2004, de 21 d'abril, amb el tenor literal següent:
  
«I. S'estima el recurs contenciós administratiu interposat per María Dolores Dauden Vicente contra la Resolució de 20 d'abril de 2001, de la Direcció General de Personal de la Conselleria de Cultura i Educació, sobre desestimació de la seua reclamació enfront de la baremació de mèrits en les proves selectives convocades per Orde de 10 d'abril de 2000.
  
II. S'anul·len, per ser contraris a dret, els actes administratius a què es referix el present recurs.
  
III. Es reconeix, com a situació jurídica individualitzada de la part recurrent, el seu dret a l'assignació en les esmentades proves selectives d'una puntuació de 4 punts per l'apartat II.5.1 de l'annex I de la convocatòria i, en conseqüència, a l'adjudicació d'una de les places convocades si això resulta d'afegir la dita puntuació a la ja atorgada, tot això amb plens efectes des del moment en què va haver de verificar-se, condemnant l'administració a estar i passar per tal pronunciament.
  
IV. No correspon fer imposició de costes.»
  
En virtut d'això, resolc:
  
Primer
  
Incloure en la llista d'aspirants que han superat les proves selectives per a ingressar en el cos de professors d'Ensenyament, convocades per Orde de 10 d'abril de 2000, en l'especialitat de Psicologia i Pedagogia, pel torn d'ingrés lliure, l'aspirant relacionada en l'annex a esta resolució amb la puntuació que s'hi indica.
  
Segon
  
Modificar la Resolució de 19 de setembre de 2000, del director general de Personal, per la qual es nomena funcionaris en pràctiques del cos de professors d'Ensenyament Secundari els aspirants seleccionats en el dit procediment selectiu, en el sentit d'incloure-hi María Dolores Dauden Vicente.
  
Tercer
  
L'aspirant seleccionada haurà de presentar en el termini de 15 dies hàbils a comptar des de l'endemà a la publicació d'esta resolució en el Diari Oficial de la Generalitat Valenciana la documentació que s'establix en la base 10 de l'orde de convocatòria esmentada.
  
Quart
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir del dia següent de la seua publicació.
  
València, 1 de juliol de 2004
  
El director general de Personal Docent,
  
JOSÉ ANTONIO ROVIRA JOVER
  
ANNEX
  
DNI 769375188
  
Cognoms i nom Dauden Vicente, María Dolores
  
Especialitat Psicologia i Pedagogia